Σαβιέ Παντκότ

Ο Σαβιέ Παντκότ, γεννημένος στις 13 Αυγούστου 1986 στο Σαιν-Ντιέ-ντε-Βοζ, είναι Γάλλος ποδοσφαιριστής, ο οποίος αγωνίζεται ως επιθετικός για λογαριασμό της ΟΖΚ Νις.

 Βιογραφία 

Κατέφθασε στην Τουλούζ ΦΚ τον Ιούνιο του 2001.

Στις 4 Ιουνίου 2007, αγωνιζόμενος με τη Γαλλία U-20, σημείωσε 3 τέρματα, ενώ έδωσε και μια ασίστ στη διάρκεια της νίκης της τελευταίας με σκορ 4-1 επί της Γερμανίας για το Φεστιβάλ Ποδοσφαίρου Ελπίδων της Τουλόν.

Για τη σεζόν 2007-2008, ο Σαβιέ παραχωρήθηκε ως δανεικός στην ΣΚ Μπαστιά, ομάδα της L2.

Στις 18 Ιανουαρίου 2008, πέτυχε τέσσερα τέρματα για τη Λιγκ 2 στη διάρκεια της νίκης με 4-0 της Μπαστιά απέναντι στην ΜπρεστRésumé du match, émission France 2 Foot youtube, 22 janvier 2008.

Στη διάρκεια της σεζόν 2007-2008, ο Σαβιέ Παντκότ πέτυχε συνολικά 13 τέρματα σε όλες τις διοργανώσεις, γινόμενος, έτσι, ο πρώτος σκόρερ της ομάδας μαζί με τον Πιέρ-Υβ Αντρέ. Στις 17 Μαΐου 2008, κλήθηκε από τον Ζαν Γκαλίς, ώστε να συμμετάσχει εκ νέου στο Φεστιβάλ Ποδοσφαίρου της Τουλόν.

Τον Ιανουάριο του 2010, παραχωρήθηκε ως δανεικός εκ νέου στην ΣΚ Μπαστιά για το υπόλοιπο της σεζόν, όπου πέτυχε 12 τέρματα σε συνολικά 15 εμφανίσεις.

Τον Ιούνιο του 2010, πραγματοποίησε την επιστροφή του στην Τουλούζ ΦΚ, όπου έφερε τον αριθμό 9 στη φανέλα του και μπορούσε, πλέον, να παλέψει για μια καλύτερη θέση από αυτή του αναπληρωματικούGignac aura de la concurrence avec Pentecôte  alleztfc.com, 6 août 2010, όμως τραυματίστηκε στο γόνατο (ρήξη των προσθίων χιαστών συνδέσμων) στη διάρκεια του Ντέρμπι της Γκαρόν στις 15 Αυγούστου, μένοντας, έτσι, εκτός αγωνιστικών χώρων για το λιγότερο 6 μήνεςSissoko forfait contre la Bosnie  rmc.fr, 16 août 2010.

Επιστρέφοντας από τον τραυματισμό του, επανήλθε στον κορμό της ομάδας τον Απρίλιο του 2011Pentecôte, 7 mois après  lequipe.fr, 1er avril 2011.

Στις 20 Αυγούστου 2011, λίγες ώρες πριν από την αναμέτρηση Νις-Τουλούζ, η ΟΖΚ Νις ανακοίνωσε στην ιστοσελίδα της ότι είχε καταλήξει σε καταρχήν συμφωνία με τον επιθετικό της Τουλούζ. Παρακολούθησε, λοιπόν, την αναμέτρηση από τις κερκίδες, κι ενώ αρχικώς είχε προβλεφθεί να αγωνιστεί με την Τουλούζ. Επισήμως, υπέγραψε στη Νις στις 22 ΑυγούστουPentecôte signe quatre ans à Nice  Sports.fr, 22 août 2011. Το ύψος του κόστους της μεταγραφής έφτασε τα 1,2 εκατομμύρια ευρώ.

Πέτυχε τα δύο πρώτα του τέρματα με την ΟΖΚ Νις στις 26 Οκτωβρίου, απέναντι στη Σοσό για τη Φάση των 16 του Λιγκ Καπ, εξασφαλίζοντας, έτσι, την πρόκριση της ΟΖΚ Νις για τα προημιτελικά της διοργάνωσης. (τελικό σκορ 2-1)

 Τίτλοι 
 Νικητής του Φεστιβάλ Ποδοσφαίρου Ελπίδων της Τουλόν το 2007 με την Εθνική Γαλλίας U-20
 Νικητής του Κυπέλλου Γκαμπαρντελά το 2005 με την Τουλούζ ΦΚ

 Παραπομπές 

 Εξωτερικός Σύνδεσμος 
 Στατιστικά του Σαβιέ Παντκότ στο footballdatabase.eu

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές ΟΖΚ Νις
Κατηγορία:Επιθετικοί ποδοσφαιριστές